תחנת הרכבת רמלה

תחנת הרכבת רמלה היא תחנת רכבת סמוך למרכז העיר רמלה ליד צומת מעשיהו (הידועה גם כצומת תעבורה). התחנה נפתחה ב-13 באפריל 2003 ומשמשת כיום כתחנת ביניים בקווים: נתניה - בית שמש ונהריה - באר שבע. התחנה משרתת את תושבי רמלה ויישובי הסביבה. תחנת רמלה נבנתה לראשונה בשנת 1891 על ידי הטורקים על מסילת הרכבת יפו–ירושלים ממזרח לעיר. השירות בין יפו לרמלה החל באפריל 1891, כשנה לפני חנוכת הקו השלם ב-26 בספטמבר 1892, כך שתחנת רמלה היא תחנת הרכבת הפעילה הוותיקה ביותר בארץ ישראל ובמדינת ישראל. ב-27 במאי 1947 פוצצה תחנת הרכבת על ידי האצ"ל ונהרסה כליל. לאחר חידוש פעולת קו הרכבת תל אביב - ירושלים, נבנתה בתחילת שנות ה-50 תחנה קטנה בקצה המזרחי של רמלה, סמוך למקום בו עמדה התחנה הטורקית, שהייתה מורכבת מרציף בודד עם מספר ספסלים ומבנה בטון קטן שסיפק מחסה חלקי לנוסעים. התחנה נסגרה לתנועת רכבות נוסעים בשנת 1998 עת הופסקה הפעלתן של רכבות לירושלים בגלל מצבה הירוד של המסילה בין בית שמש לירושלים, למרות שרכבות לבאר שבע המשיכו לעבור דרכה ללא עצירה. בשנת 2001 הוחלט להקים תחנה חדשה בעיר רמלה, מערבית לתחנה הישנה, סמוך לתחנת האוטובוסים המרכזית ולמשרדי הממשלה ובמרחק הליכה ממרכז העיר. אבן הפינה לתחנה החדשה הונחה ב-29 במאי 2002 וב-12 באפריל 2003 נפתחה התחנה לנוסעים. בהתחלה הייתה זו תחנת הקצה בקו כפר סבא - רמלה, אך כחצי שנה מאוחר יותר הוארך הקו עד בית שמש עם פתיחת התחנה שם. ב-7 בינואר 2011 נסגרה התחנה לצורך שיפוצים, כאשר במהלך התקופה הציעה הרכבת הסעות מסודרות לתחנת לוד הסמוכה. סגירת התחנה התבצעה לצורך שדרוג שכלל בניית רציף חדש, חידוש הרציף הישן והארכתו, הקמת חניון חדש ובניית מערכת גשרים חדשה לטובת הולכי הרגל ובטיחותם, וזאת כחלק מפרויקט שדרוג קו הרכבת תל אביב - באר-שבע והכפלתו. כחלק מהפרויקט שונה תוואי המסילה באזור רמלה כך שהמסילה לא עוברת יותר דרך התחנה הישנה ומבנה התחנה נהרס. תחנת רמלה המשודרגת נפתחה מחדש ב-16 ביוני 2012. עם פתיחת הקו הפרברי תל אביב - רחובות בשנת 1990, נפתחה תחנת רכבת על המסילה בין לוד לבאר יעקב מעט דרומית למפגש המסילה עם כביש 44, שנקראה "רמלה מערב". התחנה הייתה למעשה צריף קטן בצד המסילה ללא רציף מוגבה. בשל מיקומה מחוץ לעיר התחנה לא זכתה לפופולריות ונסגרה כעבור חודשים ספורים. בהמשך הוכנה תוכנית בנין עיר מלאה לתחנה על ידי משרד ארמון אדריכלים. התחנה כוללת אולם נוסעים, אזור המתנה ושני רציפי צד המשרתים שתי מסילות, כאשר המעבר בין הרציפים מתבצע באמצעות גשר מעל המסילות, אליו מובילים דרגנועים ומעלית. הכניסה לתחנה רכבת נוסעים בתחנה רכבת משא עוברת בתחנה בומברדיה דאבל דק קוץ' בתחנה קרונוע IC3 בתחנה, נובמבר 2005 רציף בודד בתחנה, נובמבר 2005 בתחנה עוצרת שתי רכבות מדי שעה לכיוון תל אביב, רכבת אחת מדי שעה לכיוון בית שמש ורכבת אחת לכיוון באר שבע. ערך מורחב – התחנה המרכזית של רמלה במרחק הליכה קצר מתחנת הרכבת רמלה ממוקמת התחנה המרכזית של רמלה אשר ממנה יוצאים קווים מקומיים, קווי אוטובוס לדרום, לשפלה, לגוש דן ולירושלים. מדיה וקבצים בנושא תחנת הרכבת רמלה בוויקישיתוף תחנת הרכבת רמלה באתר רכבת ישראל הוחרבה תחנת הרכבת ברמלה 3 התקפות אצ"ל על קווי מסילת הברזל - ערביה נפצעה באופן קל, הארץ, 28 במאי 1947 תחנת הרכבת ירושלים, השנייה הטוענת לכתר הוותק, אינה פעילה כיום, ואילו תחנת יפו, שבתה מפעילות בימי מלחמת העולם הראשונה - הטורקים פרקו את המסילה מיפו ללוד, ואינה פעילה מקום המדינה פוצצה ונהרסה תחנת הרכבת ברמלה, המשקיף, 28 במאי 1947 שר התחבורה הבטיח להוסיף אוטובוסים בקו רמלה-תל־אביב ולפתוח תחנת הרכבת, קול העם, 25 ביולי 1952 יוסף אלגזי, המסילה לא מגודרת, הבתים מתפוררים, באתר הארץ, 28 באוגוסט 2003 ענת ציגלמן, 60 רכבות עוברות מדי יום ברמלה. אף אחת לא עוצרת בתחנה, באתר הארץ, 5 במאי 2001 דליה טל, ‏סכסוך עוזני-לביא: אין תחנה ברמלה, באתר גלובס, 1 בפברואר 2001 בן אבו תקים את תחנת הרכבת ברמלה, באתר הארץ, 19 באפריל 2002 מאת ענת ג'ורג'י, אלף נוסעים ביום הראשון בקו הרכבת ת"א-כ"ס, באתר הארץ, 13 באפריל 2003 תחנת רכבת רמלה מערב, באתר ארמון אדריכלים (ארכיון)